ગીતાબેન રમલીને કામ સોંપી તરત દેવદર્શને ઉપડ્યા. ગૌતમ ન્હાવા જતાં-જતાં રમલી તરફ જોયા વગર રોજની જેમ બોલ્યા ‘સવી’ કોફી લઇને ઉપર આવ. રમલીએ કોફી બનાવીને ગૌતમના હાથમાં આપી. પહેલી વાર કોઇ પુરુષનો હાથ રમલીને એ સ્પર્શ રણઝણાવી ગયો. એની ઑગણીસ વર્ષની શાંત જિંદગીમાં ગૌતમનો એ અછડતો સ્પર્શ ઝંઝાવાત પેદા કરી ગયો. ગૌતમ આજે રમલીને જોઇને ભાન ભૂલ્યા. એને અડપલાં કરવા લાગ્યા. પહેલા તો રમલી જરા ડરી ગઇ પછી એને પ્રથમ પૌરુષી સ્પર્શ ગમવા લાગ્યો. રમલીના અંગ અંગમાં પણ એ જ આગ લાગી. એણે ગૌતમને પૂરો સાથ આપ્યો.